**ΔΕΛΤΙΟ ΟΙΚΟΝΟΜΙΚΩΝ ΕΞΕΛΙΞΕΩΝ ΣΑΟΥΔΙΚΗΣ ΑΡΑΒΙΑΣ ΙΟΥΝΙΟΣ 2022**

1. **Δημοσιονομική κατάσταση-Γενικά**

Σε πρόσφατη έκθεση, το Διεθνές Νομισματικό Ταμείο διατήρησε την πρόβλεψή του για τον ρυθμό ανάπτυξης της οικονομίας της Σαουδικής Αραβίας το 2022 αμετάβλητη στο 7,6%, αναφέροντας ότι η Σαουδική Αραβία «ανακάμπτει έντονα» μετά την επιδείνωση της ύφεσης, που προκλήθηκε από την πανδημία. Το ΔΝΤ, ωστόσο, τόνισε ότι υπάρχουν ορισμένοι εξωγενείς και δημοσιονομικοί κίνδυνοι για τις μεσοπρόθεσμες προοπτικές, συμπεριλαμβανομένων των πληθωριστικών πιέσεων, λόγω των υψηλότερων τιμών των τροφίμων, μιας άλλης πιθανής έξαρσης της πανδημίας και της επιβράδυνσης της παγκόσμιας οικονομικής δραστηριότητας. Σύμφωνα με την έκθεση, ο πληθωρισμός θα παραμείνει συγκρατημένος στο 2,8% κατά μέσο όρο και το πλεόνασμα του ισοζυγίου τρεχουσών συναλλαγών θα ανέλθει στο 17,4%, στο υψηλότερο επίπεδο από το 2013. Όπως αναφέρεται στην έκθεση, «oι βραχυπρόθεσμες και μεσοπρόθεσμες προοπτικές για τη Σαουδική Αραβία είναι θετικές, καθώς η ανάπτυξη επιταχύνεται, ο πληθωρισμός θα παραμείνει συγκρατημένος και η εξωτερική θέση θα ενισχυθεί περαιτέρω. Η Σαουδική Αραβία διαχειρίστηκε αποτελεσματικά τις συνέπειες της πανδημίας και βρίσκεται σε καλή θέση για να αντιμετωπίσει τους κινδύνους, που προέρχονται από την συνεχιζόμενη σύγκρουση στην Ουκρανία και από τη σύσφιξη της νομισματικής πολιτικής στις προηγμένες οικονομίες. Τούτο υποστηρίχθηκε, κυρίως, α) από τις ισχυρές τιμές του πετρελαίου β)τις μεταρρυθμίσεις που υλοποίησε η Κυβέρνηση στο πλαίσιο του Vision 2030 και γ) την επίτευξη χαμηλότερου δείκτη ανεργίας 11%, μειωμένου κατά 1,6% έναντι 2020». Τέλος, το Ταμείο προβλέπει ότι η ανάπτυξη της οικονομικής δραστηριότητας εκτός πετρελαίου θα αυξηθεί στο 4,2% το 2022.Συναφώς, η Σαουδική Αραβία συνεχίζει την ανοδική της πορεία στην παγκόσμια κατάταξη ανταγωνιστικότητας στον Δείκτη World Competitiveness Yearbook 2022, που πρόσφατα δημοσιεύτηκε από το Διεθνές Ινστιτούτο Ανάπτυξης και Διαχείρισης (IMD), με έδρα την Ελβετία.

Η Σαουδική Αραβία κατατάσσεται ως η 24η πιο ανταγωνιστική οικονομία μεταξύ των 63 χωρών, σημειώνοντας άνοδο οκτώ θέσεων σε σχέση με το 2020. Ειδικότερα σε επίπεδο G20, το Βασίλειο κατατάσσεται ως η 7η πιο ανταγωνιστική οικονομία, προπορευόμενη έναντι η Ν. Κορέας, Γαλλίας, Ιαπωνίας, Ιταλίας, Ινδίας, Αργεντινής, Ινδονησίας, Μεξικό, Βραζιλίας και Τουρκίας. Η Σαουδική Αραβία σημείωσε πρόοδο και στους τέσσερις κύριους παράγοντες ανταγωνιστικότητας, που αξιολογήθηκαν στην έκθεση: α) στις οικονομικές επιδόσεις β)  στην διαχείριση της κυβέρνησης γ) στην προώθηση της επιχειρηματικότητας και δ) στην βελτίωση των υποδομών. Επιπρόσθετα, η Σαουδική Αραβία κατατάσσεται μεταξύ των 10 κορυφαίων χωρών στον κόσμο σε πολλούς επιμέρους δείκτες: προσαρμοστικότητα της κυβερνητικής πολιτικής,  ψηφιακός μετασχηματισμός, αύξηση  της απασχόλησης-σταθερότητα δημοσιονομικής κατάστασης, βιώσιμο συνολικό χρέος της, κοινωνική συνοχή, χρηματιστηριακή κεφαλαιοποίηση, προσέλκυση επενδύσεων, ενεργειακή υποδομή, κόστος ηλεκτρικής ενέργειας για βιομηχανική χρήση, κυβερνο-ασφάλεια και  τεχνολογικές δεξιότητες. Ως προς τις θετικές επιδόσεις της Σαουδικής Αραβίας, ο Υπουργός Εμπορίου και Πρόεδρος του Διοικητικού Συμβουλίου του Εθνικού Κέντρου Ανταγωνιστικότητας Δρ. Majid Al-Qasabi, δήλωσε: «Οι θετικές μας επιδόσεις στο World Competitiveness Yearbook 2022 αντικατοπτρίζουν την ισχυρή μας οικονομική απόδοση. Η θετική πορεία είναι το αποτέλεσμα της αποτελεσματικής συνολικής κυβερνητικής προσέγγισης των στόχων του μεγαλεπήβολου αναπτυξιακού προγράμματος διαρθρωτικών μεταρρυθμίσεων Vision 2030, η επίτευξη των οποίων έχει ενισχύσει την παγκόσμια ανταγωνιστικότητα του Βασιλείου. Η ανθεκτικότητα της οικονομίας της Σαουδικής Αραβίας και η ταχύτητα ανάκαμψης από την πανδημία συνέβαλαν στο να γίνει το Βασίλειο μία από τις ταχύτερα αναπτυσσόμενες χώρες στον κόσμο».

Συναφώς, η Παγκόσμια Τράπεζα αναθεώρησε επί τα βελτίω τις προβλέψεις για το ρυθμό ανάπτυξης της Σαουδικής Αραβίας για το 2022 από 3,3% σε 4,9%, σε σύγκριση με την προηγούμενη πρόβλεψη (3,2%).
Η έκθεση επισημαίνει ότι ο πετρελαϊκός τομέας πιθανότατα θα σημειώσει ισχυρή ανάκαμψη, η οποία θα αντανακλά θετικά στις εξαγωγές, ενώ οι μη πετρελαϊκές δραστηριότητες αναμένεται επίσης να ωφεληθούν από τον μεγάλο αριθμό εμβολιασμένων κατά του κορωνοϊού, καθώς και από την επιτάχυνση των επενδύσεων.

Στο ίδιο επίπεδο κινούνται και οι εκτιμήσεις του ΟΟΣΑ, σύμφωνα με τις οποίες, η οικονομία της Σαουδικής Αραβίας θα αναπτυχθεί κατά 7,8% το 2022, ενώ οι οικονομίες της G20 αναμένεται να αναπτυχθούν κατά 2,9%.

Ο ΟΟΣΑ αναθεώρησε επί τα βελτίω τις προβλέψεις για την αύξηση του ΑΕΠ της Σαουδικής Αραβίας το 2023 στο 9,0%.

Αντιθέτως, πλήγμα δέχονται τα αποθεματικά της Κεντρικής Τράπεζας της Σαουδικής Αραβίας, τα οποία καταγράφουν μείωση κατά 58% έναντι του 2016, καθώς η κυβέρνηση προωθεί τη χρηματοδότηση του μεγαλεπήβολου αναπτυξιακού σχεδίου οικονομικής διαφοροποίησης Vision 2030. Η έκθεση σημειώνει ότι τον Απρίλιο του 2016 τα κρατικά κεφάλαια στην Κεντρική Τράπεζα της Σαουδικής Αραβίας ανέρχονταν σε 957 δις SR (255 δις $), ενώ σήμερα ανέρχονται σε 402 δις SR, κυρίως λόγω πτώσης των τιμών πετρελαίου κατά την πενταετία αυτή, η οποία είχε ως αποτέλεσμα τη διεύρυνση του δημοσιονομικού ελλείμματος κάθε χρόνο από το 2013, γεγονός που οδήγησε την κυβέρνηση να προσεγγίσει τις αγορές χρέους μέσω της έκδοσης χρεογράφων για τη χρηματοδότηση των αυξανόμενων κρατικών δαπανών. Σημειώνεται ότι τα διαθέσιμα συναλλαγματικά αποθέματα της Κεντρικής Τράπεζας συνέχισαν να μειώνονται τα τελευταία χρόνια, παρά την ανάκαμψη των τιμών του πετρελαίου σε υψηλά επίπεδα και διαμορφώθηκαν σε 402,4 δις SR τον Απρίλιο, σε σύγκριση με τον Μάρτιο, σύμφωνα με τα τελευταία στοιχεία της Κεντρικής Τράπεζας της Σαουδικής Αραβίας (ετήσια μείωση 10,8%).

Ο δείκτης ανεργίας μειώθηκε στο 10,1% το πρώτο τρίμηνο του 2022 έναντι 11% το τέταρτο τρίμηνο του 2021, σύμφωνα με επίσημα στοιχεία της Γενικής Στατιστικής Αρχής(GASTAT). Οπως σημειώνεται, το ποσοστό ανεργίας μειώθηκε ταχύτερα στις γυναίκες της Σαουδικής Αραβίας, με υποχώρηση κατά 3,2 ποσοστιαίες μονάδες στο 20,2%.  Κατά την υπό εξέταση περίοδο, για τους άνδρες της Σαουδικής Αραβίας ο δείκτης υποχώρησε μόλις 0,1 ποσοστιαίες μονάδες στο 5,1%. Ως προς τους μη Σαουδάραβες, το ποσοστό ανεργίας μειώθηκε κατά 0,7% στο 2,2% το πρώτο τρίμηνο του 2022. Το συνολικό ποσοστό ανεργίας του Βασιλείου - συμπεριλαμβανομένων των Σαουδάραβων και μη - μειώθηκε κατά 0,9% και διαμορφώθηκε στο 6% το πρώτο τρίμηνο του 2022.

Ως προς τις παγκόσμιες πληθωριστικές πιέσεις, ενώ όλες οι χώρες του ΟΟΣΑ καταγράφουν υψηλότερα επίπεδα πληθωρισμού σε σχέση με το προηγούμενο έτος, η Σαουδική Αραβία είναι, στην παρούσα φάση, η μόνη χώρα, και σε επίπεδο G20, που παρουσιάζει ετήσια μείωση του πληθωρισμού, ήτοι από 3,1% το 2021 σε 2,2% το 2022. Αν και ο ρυθμός πληθωρισμού του Βασιλείου αναμένεται να αυξηθεί στο 2,7% το 2023, αναλυτές εκτιμούν ότι η Σαουδική Αραβία θα επιτύχει τα χαμηλότερα επίπεδα πληθωρισμού μεταξύ των οικονομιών της G20 και το τρίτο χαμηλότερο παγκοσμίως, μετά την Ιαπωνία και την Ελβετία, επισημαίνοντας ότι η Σαουδική Αραβία έχει μικρότερη εξάρτηση από τις εξαγωγές σιταριού από την Ουκρανία και τη Ρωσία, σε σύγκριση με άλλες χώρες της, και αναμένεται να μην πληγεί από τις διαταραχές της εφοδιαστικής αλυσίδας.

1. **Εξωτερικό Εμπόριο**

Τον Απρίλιο 2022 οι εξαγωγές της ΣΑ κατέγραψαν ετήσια αύξηση 98%, ανερχόμενες σε 137,1 δις SAR έναντι 70 δις SR τον Απρίλιο 2021,εξέλιξη η οποία οφείλεται πρωτίστως στη διεύρυνση των αποστολών πετρελαιοειδών κατά 123%. Ως προς τις αποστολές προϊόντων εκτός πετρελαϊκού τομέα, τον Απρίλιο 2022 καταγράφεται ετήσια αύξηση 36%, ανερχόμενες σε 27,4 δις SAR, έναντι 20 δις SAR τον Απρίλιο 20212022.

Σε μηνιαία βάση, οι εξαγωγές εκτός πετρελαίου μειώθηκαν κατά 5,3% έναντι Μαρτίου 2022. Τον Απρίλιο 2022, οι εισαγωγές της ΣΑ αυξήθηκαν ετησίως κατά 11,2%, ανερχόμενες σε 55,3 δις SAR έναντι 49,7 δις SAR τον Απρίλιο 2021, ενώ σε μηνιαία βάση , καταγράφεται μείωση 1%.Ως προς τη σύνθεση των εξαγωγών, τον Απρίλιο 2022 σημαντικότερα εξαγόμενα προϊόντα, εκτός πετρελαίου, ήταν τα χημικά, τα οποία απορρόφησαν το 36,6% του συνόλου και σημείωσαν ετήσια αύξηση 67,5%, και τα πλαστικά, τα οποία απορρόφησαν το 27,8% του συνόλου, καταγράφοντας ετήσια αύξηση 15,9%.

 Ως προς τις εισαγωγές, σημαντικότερες κατηγορίες τον Απρίλιο 2022 ήταν οι συσκευές και ο μηχανολογικός/ηλεκτρολογικός εξοπλισμός (18,9% επί του συνόλου των εισαγωγών) και τα οχήματα (14,8% επί του συνόλου). Κατά την υπό εξέταση περίοδο, σημαντικότεροι εξαγωγικοί προορισμοί των σαουδαραβικών προϊόντων ήταν η Κίνα, η οποία απορρόφησε το 17,1% επί του συνόλου (23,4 δις SAR), η Ινδία (10,6% με εξαγωγές 14 δις SAR) και Ν. Κορέα, η οποία απορρόφησε το 8,8% επί του συνόλου(12 δις SAR) και ακολουθούν η Ιαπωνία, ΗΠΑ, ΗΑΕ, Αίγυπτος, Σιγκαπούρη, Μπαχρέίν και Βέλγιο συμπληρώνουν την δεκάδα των σημαντικότερων πελατών της ΣΑ, προς τις οποίες εξήγαγε συνολικά 65,2%% επί του συνόλου των εξαγωγών).

Ως προς τις εισαγωγές Απριλίου 2022, σημαντικότερες προμηθεύτριες χώρες της ΣΑ ήταν η Κίνα (11 δις SAR και 19,8% επί του συνόλου), οι ΗΠΑ (5,4 δις SAR και 9,9% επί του συνόλου), η Ινδία (6,9% επί του συνόλου και εισαγωγές 3,8 δις SAR), ενώ ακολουθούν τα ΗΑΕ, Ιαπωνία, Γερμανία, Αίγυπτος, Ιταλία, Γαλλία, Ομάν, χώρες από τις οποίες η Σαουδική Αραβία πραγματοποίησε εισαγωγές αξίας 35,2 δις SAR (63,6% επί του συνόλου)

1. **Επενδύσεις**

**Η** Σαουδική Αραβία σημείωσε νέο ρεκόρ στον αριθμό των επενδυτικών αδειών, που εκδόθηκαν για αλλοδαπούς στο Βασίλειο κατά το πρώτο τρίμηνο του 2022, φτάνοντας τις 9.400 άδειες.

Ο αριθμός αυτός είναι περίπου 19 φορές μεγαλύτερος από τις άδειες που εκδόθηκαν το πρώτο τρίμηνο του 2021, σύμφωνα με τα στοιχεία που εξέδωσε το Υπουργείο Επενδύσεων. Σύμφωνα με τα στοιχεία του Υπουργείου, ο αριθμός των νέων αδειών το πρώτο τρίμηνο έφτασε τις 1.215, σημειώνοντας ετήσια αύξηση 150% σε σχέση με την ίδια περίοδο, ενώ περισσότερες από 6.000 νέες άδειες έχουν χορηγηθεί στις δραστηριότητες χονδρικής και λιανικής.[Το Υπουργείο Επενδύσεων της](https://misa.gov.sa/en/) Σαουδικής Αραβίας (MISA) ανακοίνωσε 101 επενδυτικές συμφωνίες, αξίας άνω των $ 4 δις το 1ο τρίμηνο του 2022, αντικατοπτρίζοντας την υψηλή ανταγωνιστικότητα της οικονομίας της Σαουδικής Αραβίας για την αξιοποίηση περισσότερων αναδυόμενων επενδυτικών ευκαιριών.

Οι συμφωνίες αναμένεται να δημιουργήσουν περισσότερες από 5.800 νέες θέσεις εργασίας στην εγχώρια οικονομία, καθώς οι στρατηγικές μετασχηματισμού και διαφοροποίησης του Βασιλείου συνεχίζουν να παρουσιάζουν επενδυτικές ευκαιρίες σε νέους τομείς. Ο υπουργός Επενδύσεων της Σαουδικής Αραβίας, Khalid Al-Falih, δήλωσε: «Το υψηλό επίπεδο επενδυτικού ενδιαφέροντος και η ισχυρή δυναμική στην οικονομία αντικατοπτρίζει πόσο επιτυχημένο ήταν το μακροπρόθεσμο οικονομικό όραμα της Σαουδικής Αραβίας στο να ξεκλειδώσει ευκαιρίες για τους επενδυτές. Καθώς κοιτάμε μπροστά, η Εθνική Επενδυτική Στρατηγική θα μας βοηθήσει να επιταχύνουμε αυτή τη διαδικασία, επιτρέποντας στους Σαουδάραβες και διεθνείς επενδυτές να διαδραματίσουν σημαντικό ρόλο σε μία από τις πιο μοναδικές και συναρπαστικές ευκαιρίες στον κόσμο». Πρόσφατα στοιχεία έδειξαν ότι οι εισροές ΑΞΕ στη Σαουδική Αραβία το 2021 έφτασαν τα 19,3 δισεκατομμύρια δολάρια, το υψηλότερο επίπεδο των τελευταίων 10 ετών. Τα στοιχεία δημοσιεύτηκαν στην έκθεση Investment Highlights της MISA, η οποία περιλαμβάνει μια εκτεταμένη ανάλυση της δυναμικής βιομηχανίας ακινήτων της Σαουδικής Αραβίας. Υπογραμμίζοντας περαιτέρω τη θετική οικονομική δυναμική της Σαουδικής Αραβίας, το ΔΝΤ προέβλεψε πρόσφατα ότι η οικονομία της θα γνωρίσει τη δεύτερη ταχύτερη ανάπτυξη στο G20 φέτος.

Μία από τις πιο σημαντικές συμφωνίες, που ανακοινώθηκαν το 1ο τρίμηνο του 2022,λ ήταν η επένδυση ύψους $3,4 δις δολαρίων από τη Lucid Motors για τη δημιουργία εργοστασίου ηλεκτρικών οχημάτων στη Σαουδική Αραβία.

Ο Διευθύνων Σύμβουλος της Lucid Motors, Peter Rawlinson εξήρε το «συγκεκριμένο όραμα του Βασιλείου για τη μετάβαση στη βιώσιμη κινητικότητα και τις ανανεώσιμες πηγές ενέργειας». Εξάλλου, ικανός αριθμός επενδυτικών εισροών ανακοινώθηκε σε ένα ευρύ φάσμα τομέων, συμπεριλαμβανομένης της επιχειρηματικότητας, του κατασκευαστικού κλάδου, της άμυνας, των ΑΠΕ και των πετροχημικών και των βιομηχανιών, αποδεικνύοντας την πρόοδο στη διαδικασία διαφοροποίησης της οικονομίας, που επιδιώκει το Βασίλειο.

1. **Κατασκευές**

Ο οργανισμός κατοικιών της Σαουδικής Αραβίας ανακοίνωσε ότι στοχεύει να κατασκευάσει 300.000 μονάδες σε διάρκεια 5 ετών, με ευρεία συμμετοχή του ιδιωτικού τομέα. Ο Υπουργός Στέγασης της Σαουδικής Αραβίας Made Al-Hogail ανέφερε ότι τεχνικά κλιμάκια εποπτεύουν περισσότερες από 50.000 κατοικημένες περιοχές σε όλο το Βασίλειο για υπό ανέγερση έργα σε αστικούς χώρους, με στόχο την βελτίωση της ποιότητας των πολιτών. Η Σαουδική Αραβία έχει προσδιορίσει τη στέγαση ως ένα από τα βασικούς της στο πλαίσιο εφαρμογής του μεγαλεπήβολου αναπτυξιακού προγράμματος διαρθρωτικών μεταρρυθμίσεων Vision 2030. Όπως αναφέρεται στην ανακοίνωση, το σημαντικότερο σκέλος των δαπανών αναμένεται να επικεντρωθεί στην ανασυγκρότηση σε δρόμων, κατασκευή πάρκων, δημόσιες εγκαταστάσεις, καθώς και στην περιβαλλοντική ασφάλεια και υγιεινή.  Συναφώς, στο πλαίσιο υλοποίησης του προγράμματος της «Σαουδικής Πράσινης Πρωτοβουλίας», το Υπουργείο φύτεψε περισσότερα από 4 εκ. δέντρα, ενώ και αναμένεται η ανάπλαση 6.100 κήπων.  Τέλος, για τη βελτίωση των υπηρεσιών του Υπουργείου, ο Al-Hogail επισήμανε ότι βρίσκεται σε εξέλιξη ο ψηφιακός μετασχηματισμός και μέσω της «πλατφόρμας Ballad» 115 υπηρεσίες παρέχονται ήδη ηλεκτρονικά, ενώ αναμένεται να αυξηθούν σε 225 υπηρεσίες μέχρι το τέλος του 2022.

Σημαντική αύξηση παρουσιάζει η ζήτηση για χώρους γραφείων στη Σαουδική Αραβία, ιδιαίτερα στο Ριάντ, καθώς όλο και περισσότεροι επενδυτές από το εξωτερικό δημιουργούν επιχειρήσεις στο Βασίλειο, σύμφωνα με μια νέα ανάλυση του Knight Frank. Το 2021 καταγράφεται άνοδος 358% στον αριθμό των διεθνών επιχειρηματικών αδειών, εξέλιξη που αντανακλά το αυξανόμενο ξένο ενδιαφέρον για τη Σαουδική Αραβία ως επενδυτικό προορισμό, κυρίως από εμβληματικούς πολυεθνικούς επιχειρηματικούς ομίλους.

Δεδομένου ότι η συντριπτική πλειοψηφία των περισσότερων αλλοδαπών εταιρειών επιδιώκουν να δραστηριοποιηθούν στην Σαουδική Αραβία, με έδρα το Ριάντ ως βάση τους, με την αύξηση της ζήτησης, τα επίπεδα πληρότητας στα κορυφαία κτίρια γραφείων του Ριάντ έχουν ανέλθει στο 96%, το υψηλότερο των τελευταίων πέντε ετών. Ταυτόχρονα, τα ενοίκια γραφείων έχουν επίσης αυξηθεί έως και 6,5% τους τελευταίους 12 μήνες, φτάνοντας τα 1.560 ριάλ (415,8 $) ανά τετραγωνικό μέτρο. Εκτός της πρωτεύουσας της Σαουδικής Αραβίας, και άλλες πόλεις παρουσιάζουν επίσης αύξηση της ζήτησης,  όπως η Τζέντα, αν και με βραδύτερο ρυθμό σε σύγκριση με το Ριάντ, με αύξηση των ενοικίων κατά 2,5% κατά το πρώτο τρίμηνο 2022. Στην περιοχή Νταμάμ της Σαουδικής Αραβίας (DMA), τα ενοίκια έχουν επίσης αυξηθεί κατά 2% στα 920 ριάλ ανά τετραγωνικό μέτρο.

Ο εργολαβικός τομέας της Σαουδικής Αραβίας διαθέτει συνολικά 165.000 εταιρείες, που κυμαίνονται από μικρές, μεσαίες και μεγάλες επιχειρήσεις. Ο συνολικός αριθμός των εργαζομένων, που εισέρχονται στον εργολαβικό κλάδο από διάφορα επαγγέλματα, έχει αυξηθεί στα 3 εκ. άτομα, δήλωσε ο Μηχανικός Zakaria bin Abdul Rahman Al Abdul Qader, Πρόεδρος του Διοικητικού Συμβουλίου της Σαουδικής Αρχής Εργολάβων, σε εκδήλωση που διοργάνωσε η Ομοσπονδία Επιμελητηρίων της Σαουδικής Αραβίας με θέμα τις προοπτικές συνεργασίας, τις πρωτοβουλίες και τις παρεχόμενες υπηρεσίες της Αρχής για την οργάνωση και ανάπτυξη του εργολαβικού τομέα. Ο επικεφαλής της Εθνικής Επιτροπής Συμβάσεων της Ομοσπονδίας Επιμελητηρίων της Σαουδικής Αραβίας, Hamad Al-Hammad, δήλωσε ότι η αξία των έργων στον εργολαβικό τομέα τα τελευταία 5 χρόνια αυξήθηκε στα 20 τρις SR, αντανακλώντας έτσι τη σημασία του τομέα, τη ζωτικότητά του και τον αναπτυξιακό του ρόλο. Σύμφωνα με τον ίδιο, ο εργολαβικός τομέας δεν έχει ακόμη ανακάμψει πλήρως από τις επιπτώσεις της πανδημίας Covid-19.

Περισσότερες από 8.000 κατασκευαστικές εταιρείες, κυρίως μικρές επιχειρήσεις, αποχώρησαν από την αγορά της Σαουδικής Αραβίας μέσα σε ένα χρόνο, σύμφωνα με τον κορυφαίο συμβαλλόμενο φορέα του Βασιλείου του Κόλπου.Από σχεδόν 175.000 στο τέλος του 2020, ο αριθμός των συμβαλλόμενων εταιρειών που δραστηριοποιούνται στον μεγαλύτερο εξαγωγέα πετρελαίου στον κόσμο μειώθηκε σε περίπου 167.100 στο τέλος του 2021, ανέφερε η Σαουδική Αρχή Εργολάβων (SCA) σε έκθεση που δημοσιεύθηκε από την εφημερίδα Almadina.

Η έκθεση, η οποία δεν ανέφερε τους λόγους για την πτώση, έδειξε ότι σχεδόν 121.600 συμβαλλόμενες εταιρείες, ή περίπου το 73 τοις εκατό, είναι «πολύ μικρές επιχειρήσεις», ενώ σχεδόν 39.200, ή περίπου το 23 τοις εκατό είναι «μικρές» μονάδες.Πάνω από το 99 τοις εκατό των κατασκευαστικών εταιρειών που δραστηριοποιούνται στο Βασίλειο ανήκουν σε Σαουδάραβες στα τέλη του 2021, έδειξε η έκθεση.Η SCA είπε το 2021 ότι οι περισσότερες εργολαβικές εταιρείες δεν έχουν ακόμη ανταποκριθεί στην έκκλησή της να εγγραφούν στην Αρχή και να αποκτήσουν κρατική αξιολόγηση, προειδοποιώντας ότι οι μη εγγεγραμμένοι εργολάβοι θα μπορούσαν να αποκλειστούν από την υποβολή προσφορών για δημόσια έργα.

**5-Μεταφορές/Logistics**

Το Υπουργείο Μεταφορών του Βασιλείου έχει δεσμευτεί για τεράστιες αλλαγές στον κλάδο της εφοδιαστικής, για να υποστηρίξει τούς στόχους του αναπτυξιακού προγράμματος κοινωνικής και οικονομικής μεταρρύθμισης Vision 2030. Όπως αναφέρεται, ένας σημαντικός πυλώνας για τη μετάβαση σε μια οικονομία, που εξαρτάται λιγότερο από το πετρέλαιο, είναι η μετατροπή της χώρας σε κόμβο εφοδιαστικής που συνδέει τον υπόλοιπο κόσμο με την περιοχή του Συμβουλίου Συνεργασίας του Κόλπου.

Η βιομηχανία logistics στη Σαουδική Αραβία αποτιμάται στα 18 δις δολάρια και κατατάσσεται ως μία από τις πιο ελκυστικές αναδυόμενες αγορές στο ΣΣΚ, σύμφωνα με έκθεση της εταιρείας αποθήκευσης και μεταφορών Saudi Bulk Transport. Τα έσοδα από τον τομέα logistics στο Βασίλειο αναμένεται να αυξηθούν, με ετήσιο ρυθμό ανάπτυξης 6,7% μεταξύ 2020 και 2025, σύμφωνα με έκθεση της εταιρείας δεδομένων Ken Research. H υλοποίηση των μεταρρυθμίσεων επιβλέπεται από τη Γενική Αρχή Μεταφορών της Κυβέρνησης της Σαουδικής Αραβίας, η οποία είναι υπεύθυνη για την ανάπτυξη των σιδηροδρομικών, θαλάσσιων και χερσαίων μεταφορών. Όπως δήλωσε ο Amit Agarwal, οικονομικός διευθυντής της περιφερειακής εταιρείας μεταφορών TruKKer, «Η Γενική Αρχή Μεταφορών εξελίσσεται διαρκώς και έχει εισαγάγει μακροπρόθεσμους κανονισμούς στον χώρο των χερσαίων μεταφορών στη Σαουδική Αραβία».

Η επιχείρηση διαχειρίζεται ένα δίκτυο χερσαίων εμπορευματικών μεταφορών σε οκτώ χώρες στη Μέση Ανατολή και την Κεντρική Ασία, με στόλο άνω των 40.000 χιλιάδων φορτηγών. Ο Agarwal επισημαίνει ότι η Σαουδική Αραβία είναι η μεγαλύτερη αγορά στην περιοχή του Κόλπου, ενώ, σύμφωνα με το Υπουργείο Οικονομικών του Βασιλείου, εκτιμάται ότι $15 δις επενδύθηκαν σε έργα υποδομής και μεταφορών σε όλη τη χώρα το 2021. Οι ναυτιλιακές επιδόσεις της Σαουδικής Αραβίας κατατάσσονται στην τέταρτη θέση μεταξύ 30 χωρών στη διακίνηση φορτίου και πλοίων, όσον αφορά την ταχύτητα φόρτωσης δεξαμενόπλοιων, σύμφωνα με έκθεση του 2021 της Διάσκεψης του ΟΗΕ για το Εμπόριο και την Ανάπτυξη.

Το Βασίλειο έχει επίσης αρχίσει να ανοίγει την αγορά, επιτρέποντας σε διεθνείς εταιρείες να συνεργάζονται με εγχώριους και ξένους επενδυτές για να ενισχύσουν τις δραστηριότητες του ιδιωτικού τομέα, όπως η συμφωνία της Saudi Logistics Services με την βρετανική εταιρεία Classic Automotive Relocation Services, τον περασμένο Οκτώβριο. Η συμφωνία προβλέπει ότι η επιχείρηση με έδρα την Τζέντα παρέχει υλικοτεχνική υποστήριξη για όλες τις αποστολές αυτοκινήτων της βρετανικής εταιρείας, που διέρχονται από τους λιμένες του Βασιλείου, αλλά και από τα τελωνεία Ριάντ, Νταμάμ και Μαντίνα. Ιδιαίτερη έμφαση αποδίδεται στην υιοθέτηση νέων τεχνολογιών, καθώς το Βασίλειο κινείται προς αναβάθμιση της εφοδιαστικής του αλυσίδας, με συστήματα παρακολούθησης ραδιοσυχνοτήτων και τεχνολογίας drone, που διαδραματίζουν ισχυρό ρόλο στο δίκτυο μεταφορών της χώρας.

1. **Ενέργεια**

Οι εξαγωγές αργού πετρελαίου της Σαουδικής Αραβίας αυξήθηκαν κατά 147.000 βαρέλια ημερησίως τον Απρίλιο, ανερχόμενες στα 7,38 εκ, σύμφωνα με τα τελευταία μηνιαία στοιχεία, που έδωσε στη δημοσιότητα η Joint Organizations Data Initiative. Αυτό είναι το υψηλότερο μηνιαίο επίπεδο όγκου από τον Μάρτιο του 2020, όταν οι εξαγωγές του Βασιλείου είχαν ανέλθει σε 7,39 εκ. bpd. Οι εξαγωγές αργού αυξήθηκαν κατά 2% τον Απρίλιο έναντι 7,24 εκ. bpd τον Μάρτιο του 2022, Όσον αφορά την παραγωγή αργού, τον Απρίλιο αυξήθηκε κατά 141.000 bpd στα 10,44 εκ. bpd, σημειώνοντας αύξηση κατά 1,4% έναντι Μαρτίου (10,3 εκ. bpd ).Οι κινεζικές εισαγωγές αργού πετρελαίου από τη Ρωσία αυξήθηκαν 55% σε σχέση με το προηγούμενο έτος, σε επίπεδο-ρεκόρ τον Μάιο, εκτοπίζοντας τη Σαουδική Αραβία από τον μεγαλύτερό της προμηθευτή, καθώς τα διυλιστήρια εκμεταλλεύτηκαν την εκπτωτική προσφορά, εν μέσω κυρώσεων κατά της Μόσχας για την εισβολή της στην Ουκρανία. Οι εισαγωγές ρωσικού πετρελαίου, συμπεριλαμβανομένων των προμηθειών, που αντλούνται μέσω του αγωγού Ανατολικής Σιβηρίας, Ειρηνικού Ωκεανού και των θαλάσσιων αποστολών από τα λιμάνια της Ρωσίας στην Ευρώπη και στην Άπω Ανατολή, ανήλθαν συνολικά σε σχεδόν 8,42 εκατ. τόνους, σύμφωνα με τα στοιχεία της κινεζικής γενικής διοίκησης τελωνείων. Αυτό αντιστοιχεί σε περίπου 1,98 εκατ. βαρέλια ημερησίως τον Μάιο έναντι 1,59 εκατ. βαρέλια ημερησίως τον Απρίλιο. Χρόνος που απομένει-0:00ΠΛΗΡΗΣ ΟΘΟΝΗΒουβόςΤα στοιχεία δείχνουν ότι η Ρωσία ανέκτησε την πρώτη θέση των προμηθευτών στην μεγαλύτερη χώρα εισαγωγής πετρελαίου παγκοσμίως, μετά από ένα κενό 19 μηνών και επιβεβαιώνουν ότι η Μόσχα είναι σε θέση να βρει αγοραστές για το πετρέλαιό της, παρά τις δυτικές κυρώσεις, αν και αναγκάστηκε να μειώσει τις τιμές. Η Σαουδική Αραβία παρέμεινε ως ο δεύτερος μεγαλύτερος προμηθευτής, με τους όγκους του Μαΐου να αυξάνονται 9% σε ετήσια βάση, ανερχόμενοι συνολικά σε 7,82 εκατ. τόνους ή 1,84 εκατ. βαρέλια ημερησίως.

Η Enowa, η θυγατρική εταιρεία ενέργειας, νερού και υδρογόνου της Neom, ανακοίνωσε ότι υπέγραψε Μνημόνιο Συνεννόησης με την ιαπωνική εταιρεία Itochu και τη γαλλική ειδικό σε λύσεις διαχείρισης νερού, αποβλήτων και ενέργειας Veolia, με στόχο την κοινή συνεργασία για την ανάπτυξη της πρώτης μονάδας επιλεκτικής αφαλάτωσης, που τροφοδοτείται από 100% ανανεώσιμες πηγές ενέργειας στην υπό κατασκευή προηγμένη «έξυπνη» πόλη προηγμένης καινοτομίας της Neom. Σε ευθυγράμμιση με τη δέσμευση της Neom για την ανάπτυξη μιας κυκλικής οικονομίας, το νέο υπερσύγχρονο εργοστάσιο θα χρησιμοποιεί προηγμένη τεχνολογία μεμβρανών για την παραγωγή χωριστών ρευμάτων άλμης.

Η άλμη, η οποία συνήθως θεωρείται ως απόβλητο της αφαλάτωσης, θα χρησιμοποιηθεί για την παραγωγή σημαντικών ποσοτήτων πολύτιμων βιομηχανικών υλικών, που μπορούν να χρησιμοποιηθούν τοπικά ή να εξαχθούν διεθνώς. Αυτό επιτρέπει στην άλμη να ταξινομηθεί ως προϊόν και όχι ως απόβλητο, ελαχιστοποιώντας έτσι τις περιβαλλοντικές επιπτώσεις της μονάδας και επαναπροσδιορίζοντας ολόκληρο το επιχειρηματικό μοντέλο για τις εγκαταστάσεις αφαλάτωσης του μέλλοντος.  Στόχος της νέας μονάδας αφαλάτωσης είναι να αποτελέσει πρότυπο βιώσιμης υποδομής και κυκλικής οικονομίας, με μηδενικό αποτύπωμα άνθρακα και μηδενικά απόβλητα. Το νέο εργοστάσιο θα καλύψει τις ανάγκες σε νερό της Neom με δυναμικότητα παραγωγής 500.000 κυβικών μέτρων αφαλατωμένου νερού την ημέρα.

**6-Παρακολούθηση εγχώριας νομοθεσίας**

**Η Φορολογική Αρχή της Σαουδικής Αραβίας (ZATCA) απαλλάσσει τους φορολογούμενους της από πρόστιμα και οικονομικές κυρώσεις, με στόχο την ελάφρυνση των συνέπειών της πανδημικής κρίσης στις επιχειρήσεις. Όπως ανακοινώθηκε, αποφασίσθηκε η επανέναρξη της πρωτοβουλίας ακύρωσης προστίμων και απαλλαγής από οικονομικές κυρώσεις για όλους τους φορολογούμενους, για περίοδο έξι μηνών, από 1/6/ 2022 έως 30/11/2022, με στόχο για την μείωση των οικονομικών επιπτώσεων, που προκύπτουν από την πανδημία.**

 **Τα πρόστιμα που καλύπτονται από την απόφαση απαλλαγής, σύμφωνα με την Αρχή, περιλαμβάνουν πρόστιμα για εκπρόθεσμη εγγραφή σε όλα τα φορολογικά συστήματα, καθυστερημένη πληρωμή, πρόστιμα καθυστερημένης υποβολής δηλώσεων σε όλα τα φορολογικά συστήματα και πρόστιμα για τη διόρθωση των δηλώσεων ΦΠΑ, καθώς και πρόστιμα για διάφορες παραβάσεις. Η Αρχή κάλεσε τους φορολογούμενους να ενημερωθούν ως προς τις λεπτομέρειες της πρωτοβουλίας, μέσω της απλουστευμένης κατευθυντήριας γραμμής, που είναι διαθέσιμη στον ιστότοπό της, η οποία περιλαμβάνει λεπτομερή επεξήγηση των πιο σημαντικών πτυχών της απόφασης, όπως τα είδη των κυρώσεων που περιλαμβάνονται στην απόφαση, διευκρινίζοντας τις προϋποθέσεις επωφελούμενου από τα απαλλασσόμενα πρόστιμα και τα βήματα για τμηματική καταβολή δόσεων. Η Αρχή επιβεβαίωσε ότι η πρωτοβουλία δεν περιλαμβάνει κυρώσεις, που σχετίζονται με παραβάσεις φοροδιαφυγής, πρόστιμα που καταβλήθηκαν πριν από την ημερομηνία έναρξης ισχύος της πρωτοβουλίας και πρόστιμα καθυστερημένης πληρωμής, που σχετίζονται με τον φόρο που περιλαμβάνεται στο πρόγραμμα δόσεων, που οφείλεται μετά τη λήξη της προθεσμίας της πρωτοβουλίας στις 30 Νοεμβρίου 2022 . Επίσης, η Η Αρχή προέτρεψε όλους τους φορολογούμενους να επωφεληθούν από την πρωτοβουλία κατά τη διάρκεια του προβλεπόμενου χρόνου, και να επικοινωνούν ή μέσω ηλεκτρονικού ταχυδρομείου (**info@zatca.gov.sa**)**

Ο νέος νόμος για τις εταιρείες, που εγκρίθηκε από το Συμβούλιο Υπουργών, θα συμβάλει καθοριστικά στην περαιτέρω τόνωση και ανάπτυξη του εμπορικού συστήματος του Βασιλείου. Τα πιο σημαντικά χαρακτηριστικά του νόμου περιλαμβάνουν την υψηλή ευελιξία για την προστασία των εταιρειών και την ενδυνάμωση του ιδιωτικού τομέα, συμβαδίζοντας με τις βέλτιστες διεθνείς πρακτικές. Ο νόμος αποσκοπεί στην ενίσχυση της βιωσιμότητας των εταιρειών, στη στήριξη των επενδύσεων σε μικρές και μεσαίες εταιρείες μέσω της διευκόλυνσης των διαδικασιών και στην επίτευξη μεγαλύτερης ποικιλομορφίας στην αγορά, με την προσθήκη νέων εταιρικών οντοτήτων.

Ο νέος νόμος προετοιμάστηκε με τρόπο συμβαδίζοντας με τις διεθνείς βέλτιστες πρακτικές για την αντιμετώπιση όλων των προκλήσεων που αντιμετωπίζει ο επιχειρηματικός τομέας, κατόπιν δημόσιας διαβούλευσης με με πολλούς φορείς από τον δημόσιο και τον ιδιωτικό τομέα, γνωμοδοτήσεων επαγγελματικών φορέων και διεθνών οργανισμών.
Ο νόμος ρυθμίζει όλες τις διατάξεις, που αφορούν τις εταιρείες, τόσο εμπορικές όσο και μη κερδοσκοπικές, διασφαλίζοντας ότι αυτές οι διατάξεις περιλαμβάνονται πλέον σε ένα ενιαίο νομοθετικό έγγραφο, Σύμφωνα με τις τροποποιήσεις που επιφέρει ο νέος ν όπμος, ο ενδιαφερόμενος συναλλασσόμενος, δύναται να επιλέξει έναν από τους ακόλουθους τύπους εταιρειών: εταιρεία κοινής ευθύνης, ετερόρρυθμη εταιρεία, ανώνυμη εταιρεία, απλή ανώνυμη εταιρεία και εταιρεία περιορισμένης ευθύνης. Ο νόμος επιτρέπει τη σύναψη οικογενειακού καταστατικού, που ρυθμίζει την οικογενειακή ιδιοκτησία στην οικογενειακή επιχείρηση, τη διακυβέρνηση και τη διαχείρισή της, την εργασιακή πολιτική, την απασχόληση των μελών της οικογένειας και τη διανομή των κερδών, έτσι ώστε να διασφαλίζεται η βιωσιμότητα αυτών των εταιρειών. Σύμφωνα με το νόμο, έχει δημιουργηθεί μια νέα μορφή εταιρείας, που ονομάζεται «απλοποιημένη μετοχική εταιρεία», που ανταποκρίνεται στις σύγχρονες ανάγκες και απαιτήσεις της επιχειρηματικότητας και της αύξησης του επιχειρηματικού κεφαλαίου. Ο νέος νόμος καταργεί τις καταστατικές απαιτήσεις και διαδικασίες για τις μικρές, μεσαίες και πολύ μικρές εταιρείες, παρέχοντας ευελιξία για τη συμπερίληψη ειδικών όρων και προϋποθέσεων στις ιδρυτικές συμβάσεις εταιρειών ή στο καταστατικό τους. Ο νόμος καταργεί σειρά παλαιότερων περιορισμών σε όλα τα στάδια, συμπεριλαμβανομένης της ίδρυσης, της επιχειρηματικής δραστηριότητας και της εξόδου από την αγορά, καθώς και περιορισμούς στις επωνυμίες εταιρειών, ενώ επιτρέπει στην εταιρεία περιορισμένης ευθύνης να εκδίδει χρεόγραφα ή διαπραγματεύσιμα χρηματοδοτικά μέσα. Ο νόμος τροποποίησε τις διατάξεις για τη μετατροπή και τη συγχώνευση μεταξύ εταιρειών, επιτρέποντας στην εταιρεία να χωριστεί σε δύο ή περισσότερες εταιρείες και παρέχοντας το δικαίωμα στους ιδιοκτήτες μεμονωμένων οντοτήτων να μεταβιβάζουν τα περιουσιακά τους στοιχεία σε κάθε είδους εταιρείες. Όσον αφορά την προσέλκυση επενδύσεων, ο νόμος επιτρέπει την έκδοση διαφορετικών τύπων μετοχών, με διαφορετικές κατηγορίες και δικαιώματα, προνόμια ή περιορισμούς, επιτρέποντας τη διανομή των κερδών, προσωρινά ή ετησίως. Ο νόμος κατέστησε αναγνωρίζει ως έγκυρη την ηλεκτρονική εφαρμογή των διαδικασιών επικοινωνίας, συμπεριλαμβανομένης της υποβολής αιτήσεων σύστασης, συμμετοχής στις γενικές συνελεύσεις των μετόχων ή των εταίρων, καθώς και της ηλεκτρονικής ψηφοφορίας για αποφάσεις. Ο νέος νόμος παρέχει μέσα για την επίλυση διαφορών και διαφωνιών, με την προβλεπόμενη προσφυγή σε διαιτησία ή άλλα εναλλακτικά μέσα επίλυσης τους, επιπλέον της πρόβλεψης διατάξεων για την εκκαθάριση της εταιρείας, σύμφωνα με τις διατάξεις του πτωχευτικού νόμου. Ο νέος νόμος συμβαδίζει με όλες τις οικονομικές εξελίξεις στο επιχειρηματικό περιβάλλον καθώς έρχεται έξι χρόνια μετά την ψήφιση του προηγούμενου νόμου το 2016. Ο νόμος είναι απόλυτα εναρμονισμένος με τους στόχους του μεγαλεπήβολου αναπτυξιακού προγράμματος Όραμα 2030 και την ανάδειξη του ιδιωτικού τομέα ως στρατηγικού εταίρου. Αναπτύχθηκε με βάση τις βέλτιστες διεθνείς πρακτικές, αντιμετωπίζοντας όλες τις σύγχρονες επιχειρηματικές προκλήσεις. Σύμφωνα με το Υπουργείο Επενδύσεων, οι αλλαγές θα ενισχύσουν την ποικιλομορφία και τη δύναμη της τοπικής αγοράς και θα αυξήσουν το επίπεδο ανταγωνιστικότητας του επενδυτικού περιβάλλοντος της Σαουδικής Αραβίας. Όπως δήλωσε ο Υπουργός Εμπορίου Majid Al-Kassabi,  «το νέο εταιρικό σύστημα ήρθε για να ανταποκριθεί στις ελπίδες των οικογενειακών επιχειρήσεων, να ενθαρρύνει τολμηρές επενδύσεις και να αντιμετωπίσει τις προκλήσεις των επιχειρηματιών, με τη θεσμοθέτηση της απλοποιημένης μετοχικής εταιρείας».

Ένας άλλος νόμος που υπογράφηκε ήταν ο νόμος για τη Μεσιτεία Ακινήτων, ο οποίος στοχεύει στη ρύθμιση των επιχειρήσεων των μεσιτών και στην παροχή καινοτόμων και υψηλής ποιότητας υπηρεσιών στους δικαιούχους. «Η επικύρωση του νόμου περί μεσιτείας ακινήτων από το Υπουργικό Συμβούλιο της Σαουδικής Αραβίας θα συμβάλει στη διασφάλιση της αξιοπιστίας των συναλλαγών ακινήτων μέσω της Γενικής Αρχής Ακίνητης Περιουσίας», δήλωσε ο Majid Al-Hogail, υπουργός Δημοτικών Υποθέσεων, Αγροτικών Υποθέσεων και Στέγασης, επισημαίνοντας ότι οι υπηρεσίες μεσιτείας ακινήτων περιορίζονται σε μεσίτες με άδεια από τη Γενική Αρχή Ακινήτων και ότι οι συμβάσεις μεσιτείας και οι συναλλαγές ακινήτων πρέπει να υποβάλλονται ηλεκτρονικά. Επίσης, όπως ανέφερε, η προμήθεια και η προπληρωμή θα πρέπει να καθορίζονται εκ των προτέρων και ότι οι παραβάτες θα υπόκεινται σε κυρώσεις.

1. **Τουρισμός**

Από το Υπουργείο Τουρισμού της Σαουδικής Αραβίας ανακοινώθηκε ότι προς τον τουριστικό τομέας της Σαουδικής Αραβίας έχουν εκταμιευθεί πόροι ύψους 300 εκSR ($80 εκ.) μέσω ενός νέου κυβερνητικού προγράμματος, που στοχεύει στην στήριξη των μικρομεσαίων επιχειρήσεων. Η πρωτοβουλία, που αποτελεί υλοποίηση προγράμματος κοινής χρηματοδότησης από το Κρατικό Ταμείο Τουρισμού και την Arab National Bank, θα προσφέρει έως και 3 εκατομμύρια SR σε μεμονωμένες ΜΜΕ, με στόχο να ενθαρρύνει τους ιδιωτικούς τομείς να εξερευνήσουν τις ευκαιρίες που αναδύονται στον κλάδο του τουρισμού, με στόχο να καταστεί το Βασίλειο ένας από τους πέντε κορυφαίους τουριστικούς προορισμούς παγκοσμίως έως το 2030.

Ο Ahmed Al-Khateeb, υπουργός τουρισμού της Σαουδικής Αραβίας, δήλωσε: «Συγχαίρουμε το Ταμείο Τουριστικής Ανάπτυξης και την Αραβική Εθνική Τράπεζα για την έναρξη του Προγράμματος Χρηματοδότησης Τουρισμού, με την ενίσχυση των πολύ μικρών και μικρών τουριστικών επιχειρήσεων, οι οποίες αποτελούν περισσότερο από το 90% των εγκαταστάσεων στον τομέα του τουρισμού.

 Αυτή η πρωτοβουλία θα συμβάλλει στην επίτευξη των φιλοδοξιών τους σύμφωνα με τους στόχους του Vision 2030.» Σημειώνεται ότι η έναρξη λειτουργίας αυτού του νέου ταμείου είναι ένα από τα πολλά μέτρα που έλαβε η κυβέρνηση της Σαουδικής Αραβίας για την προώθηση του τουριστικού τομέα. Κατά τη διάρκεια του πρόσφατου 116ου Εκτελεστικού Συμβουλίου του Παγκόσμιου Οργανισμού Τουρισμού των Ηνωμένων Εθνών, ο Al-Khateeb ανακοίνωσε ότι το Βασίλειο θα δαπανήσει $100 εκ. δολάρια για την παροχή εκπαίδευσης σε 100.000 άτομα για να εργαστούν στον τομέα του τουρισμού και της αειφορίας. Ο υπουργός Τουρισμού πρόσθεσε, επίσης, ότι η Σαουδική Αραβία έχει διαθέσει ποσό $800 δις δολαρίων, που θα δαπανηθούν στον τουριστικό τομέα έως το 2030, με στόχο να προσελκύσει 12 εκ. ξένους επισκέπτες το 2022.

.

FacebookTwitterE-mailΕκτύπωσηΠερισσότερα..Το Υπουργείο Ενέργειας της Σαουδικής Αραβίας προτίμησε την κοινοπραξία καθώς υπέβαλε την πιο ανταγωνιστική προσφορά κόστους 0,0162 $ / kWh και υπέγραψε μια 25ετή συμφωνία αγοράς ηλεκτρικής ενέργειας, η οποία περιλαμβάνει το σχεδιασμό, την κατασκευή και τη λειτουργία του εργοστασίT
Διευθύνων Σύμβουλος της Σαουδικής Αρχής Τροφίμων και Φαρμάκων (SFDA) Dr. Hisham bin Saad Al-Jadhey επιβεβαίωσε ότι το ποσοστό συμμόρφωσης των εισαγόμενων ρωσικών προϊόντων με τους τεχνικούς κανονισμούς και τις προδιαγραφές έφτασε το 99,8% το 2020, ως το συνολικό ρωσικό φαγητό οι εισαγωγές στο Βασίλειο της Σαουδικής Αραβίας αυξήθηκαν κατά περισσότερο από 25%.
Αυτό ήρθε κατά τη διάρκεια της συμμετοχής του SFDA σε μια συνάντηση που πραγματοποιήθηκε ουσιαστικά στις 5 Απριλίου 2021 με την επιχειρηματική αποστολή για τις ρωσικές εταιρείες που εξάγουν προϊόντα του Αγροβιομηχανικού Συγκροτήματος στο Βασίλειο της Σαουδικής Αραβίας, σε απάντηση της πρόσκλησης του Υφυπουργού Γεωργίας της Ρωσικής Ομοσπονδίας Σεργκέι Λεβίν.
Με τη συμμετοχή του SFDA. το Υπουργείο Γεωργίας της Ρωσικής Ομοσπονδίας και οι σχετικές εταιρείες της Ρωσίας και της Σαουδικής Αραβίας, η συνάντηση συζήτησε την ανάπτυξη του εμπορίου γεωργικών προϊόντων και τροφίμων μεταξύ των δύο χωρών.